stanford-oval/wikipedia huggingface dataset:
พระราชวัชรโพธิคุณ (โพธิ์ จนฺทสโร)
สมณศักดิ์

5 มีนาคม พ.ศ. 2534 ได้รับการแต่งตั้งให้ดำรงสมณศักดิ์ฐานานุกรม พระราชาคณะชั้นธรรม ในพระธรรมโกศาจารย์ (เงื่อม อินฺทปญฺโญ) (พุทธทาสภิกขุ) ​ที่ พระครูปลัดศีลวัฒน์
5 ธันวาคม พ.ศ. 2537 โปรดพระราชทานสัญญาบัตร เป็นพระครูสัญญาบัตร ที่ พระครูภาวนาชัยคุณ
12 สิงหาคม พ.ศ. 2547 โปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นสามัญยก ฝ่ายวิปัสสนาธุระ ที่ พระภาวนาโพธิคุณ, (สย.วิ.)
15 พฤศจิกายน พ.ศ. 2565 โปรดพระราชทานสัญญาบัตรตั้งสมณศักดิ์ขึ้น เป็นพระราชาคณะชั้นราช ฝ่ายวิปัสสนาธุระ ที่ พระราชวัชรโพธิคุณ, (วิ.) วิบุลภาวนาวรกิจ มหาคณิสสร บวรสังฆาราม คามวาสี
มูลปริยายวรรค
บรรณานุกรม

พระพรหมคุณาภรณ์ (ป.อ. ปยุตฺโต). (2550). พจนานุกรมพุทธศาสน์ฉบับประมวลศัพท์. กรุงเทพมหานคร.
Jayarava Attwood. (2012). Proliferation : An exploration of the concept of  papanca in the Pali Suttas with translations of relevant texts.
พระไตรปิฎกมหามกุฏราชวิทยาลัย. ปปัญจสูทนี. อรรถกถา พระสุตตันตปิฎก มัชฌิมนิกาย
สุชีพ ปุญญานุภาพ. (2550). พระไตรปิฎกฉบับประชาชน. กรุงเทพมหานคร. กรมการศาสนา กระทรวงวัฒนธรรม.
พระศรีปริยัติโมลี. (2542). เก็บเพชรจากคัมภีร์พระไตรปิฎก. กรุงเทพมหานคร. โรงพิมพ์มหาจุฬาลงกรณราชวิทยาลัย หน้า 129 - 144
ยุทธการที่โบรดี (ค.ศ. 1941)

ยุทธการที่โบรดี(ชื่ออื่นๆที่ถูกใช้รวมถึงยุทธการที่ดับนา, ยุทธการที่ดับโน, ยุทธการที่โรฟเน,ยุทธการที่โรฟเน-โบรดี)เป็นการสู้รบของรถถังระหว่างกลุ่มพันเซอร์ที่ 1 ของเหล่ากองทัพที่ 3 และเหล่ากองทัพที่ 48 (ยานยนต์) และห้าเหล่ายานยนต์ของกองทัพที่ 5 และกองทัพที่ 6 ของโซเวียตในรูปแบบสามเหลี่ยมโดยเมืองดับโน Lutsk และโบรดีในช่วงระหว่างวันที่ 23 และ 30 มิถุนายน ค.ศ. 1941 เป็นที่รู้จักในประวัติศาสตร์โซเวียตว่าเป็นส่วนหนึ่งของ"ยุทธการป้องกันชายแดน" แม้ว่ากองทัพแดงจะได้สร้างความสูญเสียอย่างมากต่อกองทัพเยอรมัน พวกเขาก็ถูกหลงกลและประสบความสูญเสียรถถังเป็นอย่างมากเช่นกัน ด้วยพลาธิการทางทหารที่แย่  อำนาจเหนือน่านฟ้าของเยอรมันรวมทั้งความล้มเหลวในการบัญชาการและการควบคุมในกองทัพแดงได้สร้างความมั่นใจว่าจะได้รับชัยชนะสำหรับเวร์มัคท์ แม้ว่ากองทัพแดงจะมีจำนวนมากมายมหาศาลและเทคโนโนโลยีที่เหนือกว่า
ยุทธการครั้งนี้เป็นการรบบนยานเกราะที่ดุเดือดที่สุดในช่วงเปิดฉากของปฏิบัติการบาร์บารอสซา และเมื่อเร็วๆนี้นักวิชาการได้พิจารณาว่าเป็นการต่อสู้รบรถถังที่ใหญ่ที่สุดในสงครามโลกครั้งที่สอง  มากกว่ายุทธการที่โปรโฮรอฟกาที่มีชื่อเสียงโด่งดัง
มารดา!

| มารดา! |
| --- | --- |
Theatrical release poster
กำกับ: ดาร์เรน อโรนอฟสกี
เขียนบท: ดาร์เรน อโรนอฟสกี
อำนวยการสร้าง:   ดาร์เรน อโรนอฟสกี  สก็อตต์ แฟรงคลิน  อารี แฮนเดล 
นักแสดงนำ:   เจนนิเฟอร์ ลอว์เรนซ์  ฆาบิเอร์ บาร์เดม  เอ็ด แฮร์ริส  มิเชลล์ ไฟฟ์เฟอร์ 
กำกับภาพ: Matthew Libatique
ตัดต่อ: Andrew Weisblum
ดนตรีประกอบ: โยฮันน์ โจแฮนส์สัน
บริษัทผู้สร้าง:   Paramount Pictures  Protozoa Pictures 
ผู้จัดจำหน่าย: พาราเมาต์พิกเจอส์​
วันฉาย:   5 กันยายน ค.ศ. 2017 (2017-09-05) (เทศกาลภาพยนตร์นานาชาติเวนิส)    15 กันยายน ค.ศ. 2017 (2017-09-15) (สหรัฐอเมริกา)    21 กันยายน ค.ศ. 2017 (2017-09-21) (ประเทศไทย) 
ความยาว: 115 นาที
ประเทศ: สหรัฐอเมริกา​
ภาษา: อังกฤษ​
ทุนสร้าง: 30 ล้านดอลลาร์สหรัฐ
ทำเงิน: 44.5 ล้านดอลลาร์สหรัฐ
มารดา! เป็นภาพยนตร์ระทึกขวัญจิตวิทยาจากประเทศสหรัฐอเมริกา ออกฉายเมื่อ พ.ศ. 2560 เขียนบทและกำกับโดยดาร์เรน อโรนอฟสกี นำแสดงโดย เจนนิเฟอร์ ลอว์เรนซ์, ฆาบิเอร์ บาร์เดม, เอ็ด แฮร์ริส, และ มิเชลล์ ไฟฟ์เฟอร์ เล่าเรื่องของหญิงสาวคนหนึ่งที่ใช้ชีวิตกับสามีอย่างเงียบสงบในชนบท แต่ชีวิตเงียบสงบนี้ก็ถูกทำลายลงหลังจากมีคู่รักลึกลับคู่หนึ่งมาเยือน ​
ภาพยนตร์เรื่องนี้มีเนื้อหาเชิงอุปมานิทัศน์​คัมภีร์ไบเบิล และเต็มไปด้วยฉากที่มีความรุนแรง จึงถูกจัดอยู่ในภาพยนตร์ระดับอาร์ จากสมาคมภาพยนตร์อเมริกา (MPAA) ​โดยออกฉายครั้งแรกเมื่อวันที่ 5 กันยายน 2560 ในเทศกาลภาพยนตร์นานาชาติเวนิส ครั้งที่ 74 และได้รับการคัดเลือกให้เข้าชิงรางวัลสิงโตทองคำ​ ก่อนจะออกฉายทั่วประเทศสหรัฐอเมริกาในวันที่ 15 กันยายน 2560 โดยพาราเมาต์ พิกเจอส์ และทำรายได้ทั่วโลก 44.5 ล้านดอลลาร์สหรัฐ สำหรับในประเทศไทยภาพยนตร์เรื่องนี้เข้าฉายในโรงภาพยนตร์ครั้งแรกเมื่อวันที่ 21 กันยายน 2560 โดยถูกจัดให้อยู่ในประเภทภาพยนตร์ที่เหมาะสมกับผู้มีอายุตั้งแต่สิบแปดปีขึ้นไป (น.18+)​ และมีการจำหน่ายในรูปแบบดีวีดี​และบลูเรย์​ในปี 2561 โดยบริษัทยูไนเต็ด โฮมเอ็นเตอร์เทนเมนต์ จำกัด
ธีมของเรื่อง

สำหรับภาพยนตร์เรื่องนี้ เจนนิเฟอร์ ลอว์เรนซ์ นักแสดงนำของเรื่องเคยให้สัมภาษณ์ว่า เนื้อหาของภาพยนตร์เป็นการอุปมาเชิงสัญลักษณ์ ถึงการที่โลกถูกทำลายและถูกกระทำให้เกิดความวิบัติ ซึ่งบทบาทของเธอที่รับบทเป็นภรรยาเปรียบเสมือนโลกที่ถูกกระทำให้เกิดความวินาศ, ฆาบิเอร์ บาร์เดม นักแสดงนำอีกคน รับบทเป็นสามีซึ่งเป็นนักเขียนบทกวีเป็นตัวแทนของพระเจ้า ส่วนบทบาทของมิเชลล์ ไฟฟ์เฟอร์ ต้องการจะสื่อถึงเอวา​ และบทบาทของเอ็ด แฮร์ริส สื่อถึงอาดัม​ ซึ่งมีลูกคือคาอินและอาเบล​ โดยเหตุการณ์ในเรื่องเป็นการอุปมาเหตุการณ์ในสวนเอเดน​ที่กล่าวไว้ในหนังสือปฐมกาล
สำหรับการอุปมาในเรื่อง สามีที่เป็นนักเขียนบทกวีแต่เดิมอยู่กับภรรยาเพียง 2 คนอย่างมีความสุข จนกระทั่งสามีรับชายหญิงคู่หนึ่งเข้ามาในบ้านด้วยความกรุณา ต่อมาลูกๆของชายหญิงคู่นั้นก็ได้ตามมาก่อความวุ่นวายขึ้นในบ้านและทำให้ภรรยาเจ้าของบ้านต้องทุกข์ระทมอย่างต่อเนื่อง โดยลูกชายคนโตได้ก่อเหตุฆาตกรรมน้องชายตนเองขึ้นในบ้านเพราะความอิจฉาริษยา เหตุการณ์ในภาพยนตร์ช่วงนี้เป็นการเปรียบถึงพระเจ้าที่แต่เดิมสร้างโลกขึ้นโดยยังไม่มีมนุษย์บนโลก จนกระทั่งพระเจ้าได้สร้างอาดัมและเอวาขึ้นมาเป็นมนุษย์คนแรกบนโลกและประทานให้อยู่ในสวนเอเดน โดยทั้ง 2 ได้ทำในสิ่งที่พระเจ้าห้าม และลูกๆของทั้งคู่คืออาเบลและคาอิน ได้ก่อเหตุฆาตกรรมขึ้นโดยคาอินพี่ชายคนโตได้ฆ่าอาเบลน้องชายตายด้วยความริษยา
ส่วนเหตุการณ์ในภาพยนตร์ช่วงที่ทารกซึ่งเป็นบุตรชายของนักเขียนบทกวีถูกคนที่หลั่งไหลเข้ามาในบ้านฆ่าตายอย่างทารุณ อุปมาถึงพระเยซู​ที่เป็นพระบุตรพระเป็นเจ้า​ถูกมนุษย์ฆ่าตายอย่างโหดเหี้ยม
ยุทธการที่โวโรเนจ (ค.ศ. 1942)

แม่แบบ:Campaignbox Operation Blue to 3rd Kharkov
ยุทธการที่โวโรเนจ หรือ ยุทธการที่โวโรเนจครั้งที่หนึ่ง เป็นการสู้รบบนแนวรบด้านตะวันออกในสงครามโลกครั้งที่สอง การสู้รบภายในและบริเวณรอบ ๆ เมืองโวโรเนจที่มีความสำคัญทางยุทธศาสตร์บนแม่น้ำดอน อยู่ห่างจากทางตอนใต้ของกรุงมอสโก ระยะทางประมาณ 450 กิโลเมตร(280 ไมล์) ตั้งแต่วันที่ 28 มิถุนายน - 24 กรกฎาคม ค.ศ. 1942 ซึ่งเป็นการเปิดฉากการรุกฤดูร้อนของเยอรมันในปี ค.ศ. 1942
ยุทธการที่โยร์ดานูฟ

แม่แบบ:Campaignbox Polish September Campaign
ยุทธการที่โยร์ดานูฟเกิดขึ้นเมื่อวันที่ 1-3 กันยายน ค.ศ. 1939 ในช่วงการบุกครองโปแลนด์และเป็นการเปิดฉากของสงครามโลกครั้งที่สอง เป็นการต่อสู้ระหว่างเหล่าแพนเซอร์ที่ 18 แห่งเยอรมันของ Gen.E.Beyer และกองพันทหารม้ายานยนต์ที่ 10 แห่งโปแลนด์ภายใต้การบัญชาการของพันเอก Stanisław Maczek
ภาษาซาคา

| ภาษาซาคา |
| --- | --- |
ภาษายาคุต
саха тыла
ออกเสียง: [saχa tɯla]
ประเทศที่มีการพูด: ประเทศรัสเซีย
ภูมิภาค: สาธารณรัฐซาคา (ยาคูเตีย), แคว้นมากาดัน, แคว้นอามูร์, ดินแดนครัสโนยาสค์ (Evenkiysky District)
ชาติพันธุ์: ชาวซาคา (สำมะโน ค.ศ. 2010)
จำนวนผู้พูด: 450,000 คน  (2010)
ตระกูลภาษา: เตอร์กิก  เตอร์กิกทั่วไปไซบีเรียเหนือภาษาซาคา
ระบบการเขียน: อักษรซีริลลิก
สถานภาพทางการ
ภาษาทางการ:  รัสเซีย  สาธารณรัฐซาคา (ยาคูเตีย) 
รหัสภาษา
ISO 639-2: sah
ISO 639-3: sah
  ภาษาซาคา   ภาษาโดลกัน
บทความนี้มีสัญลักษณ์สัทอักษรสากล หากระบบของคุณไม่รองรับการแสดงผลที่ถูกต้อง คุณอาจเห็นปรัศนี กล่อง หรือสัญลักษณ์อย่างอื่นแทนที่อักขระยูนิโคด
ภาษาซาคา หรือ ภาษายาคุต เป็นภาษากลุ่มเตอร์กิก มีผู้พูด 363,000 คน ในสาธารณรัฐซาคา (ยาคูเตีย) ของรัสเซีย การเรียงประโยคเป็นแบบประธาน-กริยาวิเศษณ์-กรรม-กริยา คำแสดงความเป็นเจ้าของมาก่อนคำที่เป็นเจ้าของ คำขยายตามหลังนามที่ถูกขยาย คำนามมีรุปเอกพจน์กับพหูพจน์ ไม่แบ่งเพศของนาม แต่มีการแยกสรรพนามบุรุษที่ 3 ระหว่างนามที่มีกับไม่มีชีวิต
อักขรวิธี

ภาษาซาคาเขียนด้วยอักษรซีริลลิก ชุดตัวอักษรซาคาประกอบด้วยอักขระรัสเซียและอักขระเพิ่มเติม 5 ตัว ได้แก่ Ҕҕ, Ҥҥ, Өө, Һһ, Үү
ชุดตัวอักษรซาคา (Saqalyy suruk-bičik):
| ตัวอักษร | ชื่อ | สัทอักษรสากล | หมายเหตุ | การถอดเป็นอักษรโรมันแบบ KNAB |
| --- | --- | --- | --- | --- |
| А а | а | /a/ |  | A a |
| Б б | бэ | /b/ |  | B b |
| В в | вэ | /v/ | พบเฉพาะในคำยืมภาษารัสเซีย  | V v |
| Г г | гэ | /ɡ/ |  | G g |
| Ҕ ҕ | ҕэ | /ɣ, ʁ/ |  | Ǧ ǧ |
| Д д | дэ | /d/ |  | D d |
| Дь дь | дьэ | /ɟ͡ʝ/ |  | Dj dj |
| Е е | е | /e, je/ | พบเฉพาะในคำยืมภาษารัสเซีย | É é หรือ e |
| Ё ё | ё | /jo/ | พบเฉพาะในคำยืมภาษารัสเซีย | Ë ë |
| Ж ж | жэ | /ʒ/ | พบเฉพาะในคำยืมภาษารัสเซีย | Ž ž |
| З з | зэ | /z/ | พบเฉพาะในคำยืมภาษารัสเซีย | Z z |
| И и | и | /i/ |  | I i |
| Й й | ый | /j, ȷ̃/ |  | J j |
| К к | кы | /k/ |  | K k |
| Л л | эл | /l/ |  | L l |
| М м | эм | /m/ |  | M m |
| Н н | эн | /n/ |  | N n |
| Ҥ ҥ | ҥэ | /ŋ/ |  | Ng ng |
| Нь нь | ньэ | /ɲ/ |  | Nj nj |
| О о | о | /ɔ/ |  | O o |
| Ө ө | ө | /ø/ |  | Ö ö |
| П п | пэ | /p/ |  | P p |
| Р р | эр | /ɾ/ |  | R r |
| С с | эс | /s/ |  | S s |
| Һ һ | һэ | /h/ |  | Ḩ ḩ |
| Т т | тэ | /t/ |  | T t |
| У у | у | /u/ |  | U u |
| Ү ү | ү | /y/ |  | Ü ü |
| Ф ф | эф | /f/ | พบเฉพาะในคำยืมภาษารัสเซีย | F f |
| Х х | хэ | /x, q~χ/ |  | H h หรือ q |
| Ц ц | цэ | /ts/ | พบเฉพาะในคำยืมภาษารัสเซีย | Ts ts |
| Ч ч | че | /c͡ç/ |  | Č č |
| Ш ш | ша | /ʃ/ | พบเฉพาะในคำยืมภาษารัสเซีย | Š š |
| Щ щ | ща | /ɕː/ | พบเฉพาะในคำยืมภาษารัสเซีย | Šč šč |
| Ъ ъ | кытаанах бэлиэ | /◌.j/ | พบเฉพาะในคำยืมภาษารัสเซีย | " |
| Ы ы | ы | /ɯ/ |  | Y y |
| Ь ь | сымнатар бэлиэ | /◌ʲ/ | มักเขียนเป็น дь และ нь (ดูข้างบน) เว้นแต่จะเป็นคำยืมภาษารัสเซีย | ’ หรือ j |
| Э э | э | /e/ |  | E e |
| Ю ю | ю | /ju/ | พบเฉพาะในคำยืมภาษารัสเซีย | Jú jú |
| Я я | я | /ja/ | พบเฉพาะในคำยืมภาษารัสเซีย | Já já |
คำศัพท์ > ตัวเลข

ในตารางนี้ ตัวเลขภาษาซาคาจะเขียนด้วยอักษรโรมัน (ดูอักขรวิธี)
| เตอร์กิกเก่า | อาเซอร์ไบจาน | ตุรกี | อุซเบก | ซาคา | ไทย |
| --- | --- | --- | --- | --- | --- |
| bir | bir | bir | bir | biir | หนึ่ง |
| eki | iki | iki | ikki | ikki | สอง |
| üç | üç | üç | uch | üs | สาม |
| tört | dörd | dört | tŏrt | tüört | สี่ |
| beş | beş | beş | besh | bies | ห้า |
| altı | altı | altı | olti | alta | หก |
| yeti | yeddi | yedi | yetti | sette | เจ็ด |
| sekiz | səkkiz | sekiz | sakkiz | aǧys | แปด |
| tokuz | doqquz | dokuz | tŏqqiz | toǧus | เก้า |
| on | on | on | ŏn | uon | สิบ |
ตัวอย่าง

ประโยคจากปฏิญญาสากลว่าด้วยสิทธิมนุษยชนข้อที่ 1:
| --- | --- |
อักษรของนอฟโกโรดอฟ (อักษรโรมัน/สัทอักษรสากล; ค.ศ. 1920–1929): зɔn barɯta beje sltatɯgar nna bɯra:bɯgar teŋ blan try:ller. kiniler  barɯ rk:n jd:q, sbasta:q blan try:ller, nna beje bejeleriger  tɯlga ki:riniges bɯhɯ:lara dɔʃɔrdɔhu: tɯ:nna:q  blqta:q.
อักษรโรมัน (ยางาลิฟ; ค.ศ. 1929—1939): Çon вarьta вeje suoltatьgar uonna вьraaвьgar teꞑ вuolan tɵryyller. Kiniler вarь ɵrkɵn ɵjdɵɵq, suoвastaaq вuolan tɵryyller, uonna вeje вejeleriger tьlga kiiriniges вьhььlara doƣordohuu tььnnaaq вuoluoqtaaq.
อักษรซีริลลิกสมัยใหม่ (ค.ศ. 1939—ปัจจุบัน): Дьон барыта бэйэ суолтатыгар уонна быраабыгар тэҥ буолан төрүүллэр. Кинилэр бары өркөн өйдөөх, суобастаах буолан төрүүллэр, уонна бэйэ бэйэлэригэр тылга кииринигэс быһыылара доҕордоһуу тыыннаах буолуохтаах.
ไทย: มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ
แหล่งข้อมูลอื่น

ของWiktionary ที่วิกิมีเดีย อินคิวเบเตอร์
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  ลัตเวีย  ญี่ปุ่น  เช็กเกีย
มิตามะ

จิตวิญญาณของคามิหรือวิญญาณของคนตาย
ศาลเจ้าอารามัตสึริ-โนะ-มิยะในเมืองอิเซะ เชื่อว่าเป็นที่สิงสถิตของอาระ-มิตามะของเทพีอามาเตราซุ
คำภาษาญี่ปุ่น มิตามะ (ญี่ปุ่น: 御魂・御霊・神霊; โรมาจิ: mitama; "จิตวิญญาณอันเป็นที่เคารพ") เป็นคำที่ใช้กล่าวถึงจิตวิญญาณของคามิหรือวิญญาณของคนตาย ประกอบด้วยตัวอักษร 2 ตัว อักษรตัวแรกคือ มิ (ญี่ปุ่น: 御; โรมาจิ: mi; อันเป็นที่เคารพ) เป็นคำที่ใช้แสดงความนับถือ ส่วนอักษรตัวหลังคือ ทามะ (ญี่ปุ่น: 魂・霊; โรมาจิ: tama) มีความหมายว่า "จิตวิญญาณ" คู่ตัวอักษร 神霊 อ่านว่า มิตามะ ใช้กล่าวถึงจิตวิญญาณของคามิโดยเฉพาะ คำว่า มิตามาชิโระ (ญี่ปุ่น: 御魂代; โรมาจิ: mitamashiro; องค์แทนของมิตามะ) เป็นคำไวพจน์ของชินไต วัตถุภายในศาลเจ้าชินโตอันเป็นที่สิงสถิตของคามิ
คำจำกัดความในภาษาญี่ปุ่นของ มิตามะ ในยุคแรก ๆ ซึ่งพัฒนาขึ้นในภายหลังโดยนักคิดหลายคน เช่น โมโตริ โนรินางะ ยืนยันว่ามิตามะประกอบด้วย "จิตวิญญาณ" หลายดวง ซึ่งค่อนข้างเป็นอิสระต่อกัน
คำจำกัดความที่ได้รับการพัฒนามากที่สุดคืออิจิเร ชิคง (ญี่ปุ่น: 一霊四魂; โรมาจิ: ichirei shikon) ทฤษฎีในลัทธิชินโตที่ว่าจิตวิญญาณ (ญี่ปุ่น: 霊魂; โรมาจิ: reikon; ทับศัพท์: เรคง) ของทั้งคามิและมนุษย์ประกอบด้วยจิตวิญญาณหลักหนึ่งดวงและวิญญาณย่อยสี่ดวง วิญญาณย่อยสี่ดวง ได้แก่ อาระ-มิตามะ (ญี่ปุ่น: 荒御霊・荒御魂; โรมาจิ: ara-mitama; วิญญาณหยาบ), นิงิ-มิตามะ (ญี่ปุ่น: 和御霊・和御魂; โรมาจิ: nigi-mitama; วิญญาณกลมกลืน), ซากิ-มิตามะ (ญี่ปุ่น: 幸御魂; โรมาจิ: saki-mitama; วิญญาณสุข) และคูชิ-มิตามะ (ญี่ปุ่น: 奇御霊・奇御魂; โรมาจิ: kushi-mitama; วิญญาณพิศวง)
ตามทฤษฏี วิญญาณแต่ละดวงที่ประกอบกันเป็นจิตวิญญาณมีลักษณะเฉพาะและหน้าที่ของตัวเอง วิญญาณเหล่านี้มีอยู่ในเวลาเดียวกันและเติมเต็มซึ่งกันและกัน ในนิฮนโชกิ เทพโอนามูจิ (โอกูนินูชิ) ได้พบกับคูชิ-มิตามะและซากิ-มิตามะของตนในรูปของโอโมโนนูชิแต่ไม่รู้จัก วิญญาณทั้งสี่อาจจะมีความสำคัญแตกต่างกัน เหล่านักคิดต่างอธิบายปฏิสัมพันธ์ระหว่างวิญญาณทั้งสี่ที่แตกต่างกันออกไป
ดูเพิ่ม

เทศกาลบง
ยาสูบ

สำหรับความหมายอื่น ดูที่ ยาสูบ (พืช)
ไร่ยาสูบในรัฐเพนซิลเวเนีย สหรัฐอเมริกา
ยาสูบ เป็นผลิตภัณฑ์ทางการเกษตรที่ผลิตจากใบของต้นยาสูบ ยาสูบสามารถรับประทานได้ ใช้ในสารกำจัดศัตรูพืชชีวภาพ และเป็นส่วนประกอบของยาบางชนิดในรูปของนิโคตินตาร์เตรด แต่ส่วนใหญ่แล้วยาสูบจะถูกใช้เป็นสารที่สร้างความสนุกสนาน และเป็นผลผลิตที่สร้างรายได้มากต่อประเทศ อย่างเช่น คิวบา จีน และสหรัฐอเมริกา
การได้รับยาสูบมักพบในรูปของการสูบ การเคี้ยว การสูดกลิ่นหรือยาเส้นชนิดชื้อนหรือสนูส ยาสูบได้มีประวัติการใช้เป็นเอ็นโธรเจนมาอย่างยาวนานในทวีปอเมริกา อย่างไรก็ตาม การมาถึงของชาวยุโรปในทวีปอเมริกาเหนือ ได้ทำให้ยาสูบกลายมาเป็นสินค้าที่ได้รับความนิยมและถูกใช้เป็นสารสร้างความสนุกสนานอย่างรวดเร็ว ความเป็นที่นิยมดังกล่าวทำให้ยาสูบเป็นสินค้าหลักในพัฒนาการทางเศรษฐกิจของสหรัฐอเมริกาตอนใต้ ก่อนที่จะเปลี่ยนเป็นฝ้ายในเวลาต่อมา หลังจากสงครามกลางเมืองอเมริกา ความเปลี่ยนแปลงในอุปทานและกำลังแรงงานทำให้ยาสูบสามารถผลิตเป็นบุหรี่ได้ ผลิตภัณฑ์ใหม่นี้ได้นำไปสู่การเติบโตของบริษัทบุหรี่หลายบริษัทอย่างรวดเร็ว จนกระทั่งการค้นพบผลเสียของยาสูบที่เป็นข้อถกเถียงทางวิทยาศาตร์ในช่วงกลางคริสต์ทศวรรษ 1900
เนื่องจากยาสูบมีส่วนประกอบที่ทำให้เกิดการเสพติด ได้แก่ นิโคติน ทำให้เกิดความชินยาและโรคติดสารเสพติด ปริมาณนิโคตินที่ร่างกายได้รับ ตลอดจนความถี่และความเร็วของการบริโภคยาสูบเชื่อกันว่ามีความเกี่ยวข้องโดยตรงกับความต้านทานทางชีวภาพของการติดและความชินยา คาดการณ์ว่าประชากรราว 1,100 ล้านคนทั่วโลกมีกิจกรรมที่เกี่ยวข้องกับการใช้ยาสูบ ซึ่งคิดเป็นกว่าหนึ่งในสามของประชากรผู้ใหญ่ของโลก องค์การอนามัยโลกรายงานว่า การใช้ยาสูบอาจนำไปสู่สาเหตุการเสียชีวิตที่สามารถป้องกันได้ทั่วโลก และประมาณการว่ามีประชากรโลก 5.4 ล้านคนเสียชีวิตทุกปี อัตราการสูบพบว่ามีน้อยลงในประเทศพัฒนาแล้ว แต่กลับพบว่ายังมีสูงในประเทศกำลังพัฒนา
มารร้ายคู่หมายรัก

| มารร้ายคู่หมายรัก |
| --- | --- |
ประเภท: ละครชุด (ซีรีส์)
สร้างโดย: จีเอ็มเอ็ม แกรมมี่ จีเอ็มเอ็มทีวี บจก. (ออนแอนด์ออน อินฟินิตี้)
เค้าโครงจาก: มารร้ายคู่หมายรัก โดย อัญชรีย์
กำกับโดย: ผิน เกรียงไกรสกุล
แสดงนำ: ยุกต์ ส่งไพศาล วรนิษฐ์ ถาวรวงศ์ คารีสา สปริงเก็ตต์ วีรยุทธ จันทร์สุข ประชากร ปิยะสกุลแก้ว ศิวกร เลิศชูโชติ ซอ จียอน เจนนี่ ปาหนัน อาภาศิริ นิติพน ทนงศักดิ์ ศุภการ
ดนตรีแก่นเรื่องเปิด: จริงใจหรือแกล้งให้ไหวหวั่น   - วรนิษฐ์ ถาวรวงศ์ (ตอนที่ 1-3) OH BABY   - JETSET'ER (ตอนที่ 4-13)
ดนตรีแก่นเรื่องปิด: เสียงที่ดังไม่พอ   - ภูริกูลกฤษฎ์ ชูศักดิ์สกุลวิบูล
ประเทศแหล่งกำเนิด:  ไทย
ภาษาต้นฉบับ:  ไทย
จำนวนตอน: 13 ตอน
การผลิต
ผู้อำนวยการสร้าง: สถาพร พานิชรักษาพงศ์
ออกอากาศ
เครือข่าย: ช่องวัน, จีเอ็มเอ็ม 25, ไลน์ทีวี
ออกอากาศ: ช่องวัน 14 กันยายน พ.ศ. 2561 – 7 ธันวาคม พ.ศ. 2561 จีเอ็มเอ็ม 25 30 เมษายน พ.ศ. 2562 - 11 มิถุนายน พ.ศ. 2562
มารร้ายคู่หมายรัก Love At First Hate เป็นละครชุด (ซีรีส์) ประเภทโรแมนติกคอมเมดี้ มีเค้าโครงมาจากนวนิยาย มารร้ายคู่หมายรัก โดย อัญชรีย์ จากสำนักพิมพ์แจ่มใส เขียนบทโทรทัศน์โดย ศรียุดา,ชญานิน,กฤษณ์ ผลิตโดยจีเอ็มเอ็มทีวี และ ออนแอนด์ออนอินฟินิตี้ กำกับการแสดงโดย ผิน เกรียงไกรสกุล ออกอากาศทางช่องวัน ทุกวันศุกร์ เวลา 22.00 น. และรับชมย้อนหลังได้ทางไลน์ทีวี เวลา 23.00 น. เริ่มตอนแรกวันที่ 14 กันยายน พ.ศ. 2561
นักแสดง

ยุกต์ ส่งไพศาล รับบท หมอปั๊ป (ปณิธิ)
วรนิษฐ์ ถาวรวงศ์ รับบท กล้วย (กัทลีรัตน์)
คารีสา สปริงเก็ตต์ รับบท พลอย (พลอยพัทธ)
วีรยุทธ จันทร์สุข รับบท ตะวัน
ประชากร ปิยะสกุลแก้ว รับบท หมอกอล์ฟ
ศิวกร เลิศชูโชติ รับบท หมอโอ
ซอ จียอน รับบท ชอนซา
เจนนี่ ปาหนัน รับบท พี่จุ๊บ
โนแอล กลิ่นเนียม รับบท พิ้งค์
ภัคจิรา กรรรัตนสูตร รับบท หมอมิ้นท์
อาภาศิริ นิติพน รับบท แม่นภา
ทนงศักดิ์ ศุภการ รับบท รัตนชัย
แหล่งข้อมูลอื่น

มารร้ายคู่หมายรัก Love At First Hate ที่สยามโซน
เรื่องย่อ มารร้ายคู่หมายรัก
พระราชสังวราภิมณฑ์ (โต๊ะ อินฺทสุวณฺโณ)

| พระราชสังวราภิมณฑ์ (โต๊ะ อินฺทสุวณฺโณ) |
| --- | --- |

ชื่ออื่น: หลวงปู่โต๊ะ
ส่วนบุคคล
เกิด: 27 มีนาคม พ.ศ. 2430 (93 ปี 344 วัน ปี)
มรณภาพ: 5 มีนาคม พ.ศ. 2524
นิกาย: มหานิกาย
ตำแหน่งชั้นสูง
ที่อยู่: วัดประดู่ฉิมพลี กรุงเทพมหานคร
บรรพชา: พ.ศ. 2447
อุปสมบท: 16 กรกฎาคม พ.ศ. 2450
พรรษา: 73
ตำแหน่ง: เจ้าอาวาสวัดประดู่ฉิมพลี
พระราชสังวราภิมณฑ์ (โต๊ะ อินฺทสุวณฺโณ) ( 27  มีนาคม พ.ศ. 2430 — 5 มีนาคม พ.ศ. 2524) เป็นอดีตเจ้าอาวาสวัดประดู่ฉิมพลี เขตบางกอกใหญ่ กรุงเทพมหานคร หรือจังหวัดธนบุรีในอดีต เป็นพระคณาจารย์ที่รู้จักกันดี ด้วยวัตรอันปฏิบัติอันงดงามเป็นที่เคารพศรัทธาของชาวพุทธทุกชนชั้น ท่านถึงพร้อมด้วยบุญบารมีและอิทธิบารมี พระเครื่องของท่านมีปาฏิหาริย์ศักดิ์สิทธิ์ มีประสบการณ์เล่าขานมากมายจากเหนือจดใต้ทั่วประเทศไทย จนกลายเป็นพระหลักยอดนิยมของเมืองไทย ท่านได้ดำรงตำแหน่งเจ้าอาวาสวัดประดู่ฉิมพลีเมื่อวันที่ 10 กรกฎาคม พ.ศ. 2456 — 5 มีนาคม พ.ศ. 2524 จนกระทั่งมรณภาพ รวมระยะเวลานานถึง 68 ปี ขณะนี้ พระครูวินัยธรเพลิน ดำรงตำแหน่งเจ้าอาวาสมาตั้งแต่วันที่ 19 พฤศจิกายน 2555 จนถึงปัจจุบัน
ประวัติ

พระราชสังวราภิมณฑ์ หรือ หลวงปู่โต๊ะ เกิดเมื่อวันที่ 27 มีนาคม พ.ศ. 2430 ในรัชสมัยพระบาทสมเด็จพระจุลจอมเกล้าเจ้าอยู่หัว ท่านเป็นชาวสมุทรสงครามโดยกำเนิด เป็นบุตรของนายพลอย และนางทับ รัตนคอน มีพี่น้องอยู่ร่วมกัน 2 คน ซึ่งถึงแก่กรรมก่อนหลวงปู่ตั้งนานแล้ว ในวัยเด็ก เด็กชายโต๊ะ ได้เข้าเรียนวิชาอยู่ที่วัดเกาะแก้ว (จังหวัดสมุทรสงคราม) ใกล้บ้านเกิดของท่าน เมื่อมารดาถึงแก่กรรม พระภิกษุแก้ว เห็นความขยันหมั่นเพียรของเด็กชายโต๊ะ จึงได้พาเด็กชายโต๊ะ มาฝากอยู่กับพระอธิการสุข เจ้าอาวาสวัดประดู่ฉิมพลีในสมัยนั้น ส่วนนายเฉื่อยก็ไม่ได้ตามมาด้วย คงอยู่ที่วัดเกาะแก้วเหมือนเดิม ท่านได้มาเรียนหนังสืออยู่ที่วัดประดู่ฉิมพลีอยู่เป็นเวลาอยู่ 4 ปี ก็ได้บรรพชาเป็นสามเณรเมื่ออายุได้ 17 ปี เมื่อปี พ.ศ. 2447 โดยมีพระอธิการสุขเป็นอุปัชฌาย์ บรรพชาได้วันเดียวพระอธิการสุข ซึ่งเป็นพระอุปัชฌาย์และผู้อุปการะของท่านก็ได้มรณภาพ นายคล้าย นางพันธ์ ซึ่งเป็นพี่ชายกับพี่สะใภ้ของพระอธิการสุข และมีบ้านอยู่ใกล้วัดประดู่ฉิมพลีจึงได้อุปการะท่านต่อมา เมื่อบรรพชาแล้ว ท่านก็มาเรียนศึกษาพระธรรมวินัยอยู่ที่ วัดประดู่ฉิมพลี ซึ่งต่อมามีพระอธิการคำ เป็นเจ้าอาวาสสืบต่อมา พร้อมทั้งเรียนกรรมฐานกับพระอาจารย์พรหม วัดประดู่ฉิมพลีอีกท่านหนึ่งด้วย จนกระทั่งเมื่อมีอายุได้ 20 ปี สามเณรโต๊ะ ได้เข้าพิธีอุปสมบทเมื่อวันที่ 16 กรกฎาคม พ.ศ. 2450 ณ พัทธสีมา วัดประดู่ฉิมพลี โดยมีพระครูสมณธรรมสมาทาน (แสง) วัดปากน้ำ ภาษีเจริญ เป็นพระอุปัชฌาย์ พระครูอักขรานุสิต (ผ่อง) วัดนวลนรดิศ เป็นพระกรรมวาจาจารย์  พระครูธรรมวิรัต (เชย) วัดกำแพง เป็นพระอนุสาวนาจารย์ ได้รับฉายาทางธรรมว่า อินทสุวัณโณ หลงจากนั้น ท่านได้เรียนศึกษาปฏิบัติคันทธุระ วิปัสสนาธุระ หลวงปู่โต๊ะ ท่านเป็นคนมีความเพียรพยายาม จนกระทั่งสอบได้นักธรรมชั้นตรี ต่อมาพระอธิการคำ ได้มรณภาพลง ทางคณะสงฆ์จึงได้แต่งตั้งท่านให้ดำรงตำแหน่งเจ้าอาวาสวัดประดู่ฉิมพลีสืบต่อมาเมื่อวันที่ 10 กรกฎาคม พ.ศ. 2456
ออกธุดงค์

ต่อมาหลวงปู่โต๊ะ ได้ออกธุดงค์จาริกไปทั้วทุกภาคในประเทศไทย ทั้งภาคเหนือ ภาคอีสาน ภาคใต้ ท่านได้ไปศึกษาพระปริยัติธรรม โดยได้ไปฝากตัวเป็นศิษย์กับหลวงพ่อรุ่ง วัดท่ากระบือ  เรียนวิชาพุทธาคม และได้ไปฝากตัวเป็นลูกศิษย์กับ หลวงพ่อโหน่ง  วัดคลองมะดัน และก็ได้ธุดงค์ไปยังภาคเหนือเพื่อศึกษาวิชากับพระอาจารย์อีกหลายท่าน และในขณะที่ท่านเดินธุดงค์ ท่านก็ได้เรียนวิปัสสนากรรมฐานกับ หลวงพ่อชุ่ม วัดราชสิทธาราม ส่วนสหธรรมิกของท่านที่มีชื่อเสียงได้แก่ หลวงพ่อปาน วัดบางนมโค หลวงพ่อสด วัดปากน้ำ หลวงพ่อแฉ่ง วัดบางพัง หลวงพ่อกล้าย วัดหงส์รัตนาราม และต่อจากนั้น ท่านก็เดินทางไปยังภาคใต้ ไปที่จังหวัดปัตตานี และเมื่อหลวงปู่ท่านกลับมาที่ จังหวัดธนบุรี กลับมายังวัดประดู่ฉิมพลี ท่านก็ได้สร้างพระพุทธบาทจำลอง
ปฏิปทาและจริยาวัตร

หลวงปู่โต๊ะ ท่านเป็นคนที่มีศีลวัตรปฏิบัติอันงดงาม มีกริยามารยาทที่งดงาม มีความสุภาพอ่อนโยน มีความเมตตากรุณาต่อสิ่งมีชีวิตทุกชนิด และสามารถล่วงรู้เหตุการณ์ในอนาคตได้  และท่านได้เคยเจอเกี่ยวกับโรคระบาด หลวงปู่ท่านเห็นคนหลายคนไม่สบาย ท่านก็รู้สึกไม่สบายใจ เพราะท่านเองก็เป็นโรคนี้ด้วยเหมือนกัน ท่านจึงตั้งจิตว่า หากท่านยังมีชีวิตอยู่ ขอให้ท่านจงหายจากโรคนี้ แต่ถ้า ท่านหมดบุญแล้ว ก็ขอให้ตายซะ ในตอนกลางคืน ท่านได้นิมิตว่า หลวงพ่อบ้านแหลมได้นำน้ำพระพุทธมนต์มาเจริญให้ ตื่นมาท่านก็มาเจริญน้ำพระพุทธมนต์ และสุดท้ายท่านก็หายจากโรคนี้
เบื้องปลายชีวิต

หลวงปู่โต๊ะ วัดประดู่ฉิมพลี ท่านได้เริ่มอาพาธด้วยโรคชรา เนื่องจากว่า ตั้งแต่ตอนที่ท่านยังมีชีวิตอยู่ มีผู้คนมานิมนต์ท่านให้ออกมาให้พร หรือ ขอความช่วยเหลือ ท่านจึงไม่ค่อยมีเวลาพักผ่อน สุขภาพท่านจึงไม่ค่อยแข็งแรง แต่ยังพอฉันอะไรได้ แม้จะรักษาอย่างดีเท่าใด แต่สุขภาพ กายสังขารของท่านก็ไม่อาจจะทนไหว ท่านได้อาพาธครั้งสุดท้ายเมื่อเดือนกุมภาพันธ์ พ.ศ. 2524 และก่อนมรณภาพได้เพียง 7 วัน ท่านลุกจากเตียงไม่ได้เลย จนกระทั่งเมื่อวันที่ 5 มีนาคม พ.ศ. 2524 คณะลูกศิษย์ทีเป็นพยาบาล ได้มาถวายรังนกอีก แต่คราวนี้สังเกตได้ว่า แขนของท่าน บวม ท่านอยู่ได้จนกระทั่งเมื่อเวลา 9:55 น. ท่านได้ถึงแก่มรณภาพลงด้วยอาการสงบ รวมสิริอายุได้ 93 ปี 73 พรรษา พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดให้เชิญศพไปตั้งที่ศาลา 100 ปี วัดเบญจมบพิตร พระราชทานเกียรติยศศพเป็นพิเศษ เสมอพระราชาคณะชั้นธรรม พระราชทานโกศโถบรรจุศพ พร้อมฉัตรเบญจาเครื่องประกอบเกียรติยศครบทุกประการ พระราชทานพระบรมราชานุเคราะห์แก่การศพโดยตลอด เสด็จฯ ไปทรงเป็นประธานในการทรงบำเพ็ญพระราชกุศล 7 วัน 50 วัน 100 วัน และตามโอกาสอันควรหลายวาระ
พระราชทานเพลิงศพ ณ เมรุหลวงหน้าพลับพลาอิสริยาภรณ์ วัดเทพศิรินทราวาส
สมณศักดิ์

หลวงปู่โต๊ะ อินฺทสุวณฺโณ ได้รับสมณศักดิ์ตามลำดับดังนี้
พ.ศ. 2457 - ได้รับแต่งตั้งจากสมเด็จพระวันรัต (เฮง เขมจารี) ให้ดำรงตำแหน่งฐานานุกรมที่ พระครูสังฆวิชิต
พ.ศ. 2463 - เป็นพระครูสัญญาบัตรชั้นตรีที่ พระครูวิริยกิตติ์
พ.ศ. 2497 - เป็นพระครูสัญญาบัตรชั้นโทในราชทินนามเดิม
พ.ศ. 2506 - เป็นพระครูสัญญาบัตรชั้นเอกในราชทินนามเดิม
พ.ศ. 2511 - เป็นพระครูสัญญาบัตรชั้นพิเศษในราชทินนามเดิม
พ.ศ. 2516 - เป็นพระราชาคณะชั้นสามัญยกที่ พระสังวรวิมลเถร
พ.ศ. 2521 - เป็นพระราชาคณะชั้นราชที่ พระราชสังวราภิมณฑ์ โสภณภาวนานุสิฏฐ์ มหาคณิสสร บวรสังฆาราม คามวาสี
ยาสีฟัน

ยาสีฟันเนื้อเจล
ยาสีฟัน เป็นสิ่งที่ใช้คู่กับแปรงสีฟันในการแปรงฟัน มักอยู่ในรูปของเนื้อครีม เจล หรือเนื้อผง โดยมีส่วนผสมต่างกันไปในแต่ละผู้ผลิต เช่น เกลือ ฟลูออไรด์ สารขัดสี สารที่ทำให้เกิดฟอง เป็นต้น คุณสมบัติจะแตกต่างกันไปตามแต่ผู้ผลิต
ยาสีฟันสามารถแบ่งออกได้เป็นหลายรูปแบบตามเกณฑ์ที่ใช้ เช่น ตามลักษณะเนื้อยาสีฟัน (เจล,น้ำ,ผง,ครีม) ตามคุณสมบัติ(ลดการเสียวฟัน,สำหรับเด็ก,ขัดสีฟัน,รักษาสุขภาพเหงือก) เป็นต้น ทั้งนี้ยาสีฟันที่จะมีส่วนช่วยในการลดการเกิดฟันผุได้ควรจะมีส่วนผสมของฟลูออไรด์อย่างน้อย 1000 ppm
ประวัติ

ยาสีฟันถือกำเนิดขึ้นครั้งแรกในสมัยอียิปต์โบราณ โดยยาสีฟันทำจากการผสมวัตถุดิบธรรมชาติได้แก่ เกลือป่น พริกไทยป่น ใบมินต์ และดอกไม้ต่างๆ ในสมัยโรมันมีการคิดค้นสูตรยาสีฟันของตัวเองขึ้นมาใหม่ ซึ่งออกแนวค่อนข้างแปลกประหลาดเพราะใช้ปัสสาวะของมนุษย์เป็นส่วนผสมหลัก โดยชาวโรมันเชื่อว่าแอมโมเนียที่อยู่ในปัสสาวะอาจจะช่วยให้ฟันขาวสะอาดขึ้น ต่อมาช่วงราวศตวรรษที่ 18 ยาสีฟันตำรับอเมริกันที่ใช้ขนมปังเผา  ศตวรรษที่ 19 นิยมของยาสีฟันประเภทผง จนถึงยุคสมัยปัจจุบัน บริษัทคอลเกตถือเป็นผู้ผลิตเจ้าแรกที่คิดค้นยาสีฟันแบบหลอดบีบขึ้นมาเมื่อปี ค.ศ. 1896
ยาสูบเล็ก

| ยาสูบเล็ก |
| --- | --- |

Nicotiana rustica

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Solanales
วงศ์:: Solanaceae
สกุล:: Nicotiana
สปีชีส์:: N.  rustica
ชื่อทวินาม
Nicotiana rustica L.

ยาสูบเล็กหรือยาสูบนิโคติน ชื่อวิทยาศาสตร์:  Nicotiana rustica เป็นไม้ล้มลุก ตั้งตรง ผิวใบหยาบ ปลายใบเรียวแหลม ดอกออกเป็นช่อ สีเหลืองแกมเขียว ผลเป็นแบบแคบซูล กลีบเลี้ยงติดทน มีหลายเมล็ดรูปรีหรือรูปไข่ เป็นพืชที่มีถิ่นกำเนิดในอเมริกาใต้ เป็นยาสูบชนิดแรกที่มีการปลูกเป็นการค้า ก่อนจะแทนที่ด้วย Nicotiana tobaccum ที่มีรสอ่อนนุ่มกว่า ปัจจุบันมีความสำคัญทางการค้าน้อยลง ใช้สูบหรือใช้เป็นยานัตถุ์ บุหรี่บางชนิดในปากีสถานจะผสมยาสูบเล็ก 40% ทำให้มีรสและกลิ่นฉุน นิโคตินในยาสูบนี้มี 4-9.5% ซึ่งสูงกว่ายาสูบที่มี 1-3%
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Nicotiana rustica
Guide de culture เก็บถาวร 2009-05-17 ที่ เวย์แบ็กแมชชีน
Growing Nicotiana species (Plot55.com) เก็บถาวร 2012-03-05 ที่ เวย์แบ็กแมชชีน
Nicotiana rustica (University of Iowa)